Uredba Sveta (EGS) št. 2617/93

z dne 21. septembra 1993

o spremembi Uredbe (EGS) št. 1907/90 o določenih standardih trženja za jajca

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], in zlasti člena 2(2) Uredbe,

ob upoštevanju predloga Komisije,

ker določa Uredba (EGS) št. 1907/90 [2] določene standarde trženja za jajca;

ker naj določbe v zvezi z neposredno dobavo proizvajalcev v pakirne postaje, na določene trge in v podjetja živilske industrije veljajo tudi za take dostave neživilski industriji;

ker naj bo dostava jajc, ki so razvrščena v nižji razred, omejena na podjetja živilske industrije, ki odobrena v skladu z Direktivo Sveta 89/437/EGS z dne 20. junija 1989 o higienskih in zdravstvenih težavah, ki vplivajo na proizvodnjo jajčnih proizvodov in njihovo dajanje na trg [3], da bi zagotovili ustrezno ravnanje s takimi jajci;

ker naj bo jasno, da lahko poljubne navedbe na pakiranjih za jajca, ki služijo reklamnim namenom, vključujejo simbole in se nanašajo na jajca in druge artikle;

ker so izkušnje pokazale, da je treba določbe o navedbah datumov na jajcih razreda A in pakiranjih, ki vsebujejo jajca, spremeniti tako, da se bo zahtevala obvezna navedba minimalnega roka trajanja, kakor za druga živila, v skladu z Direktivo Sveta 79/112/EGS z dne 18. decembra 1978 o približevanju zakonodaj držav članic v zvezi z označevanjem, predstavitvijo in oglaševanjem živil [4]; ker naj bo zaradi lažjega nadzora nad uvoženimi jajci razreda A navedba datuma pakiranja tudi na pakiranjih,

SPREJEL NASLEDNJO UREDBO:

Člen 1

Uredba (EGS) št. 1907/90 se spremeni:

1. V točkah (a) in (b) člena 2(2) se doda naslednje besedilo:

"in neživilski industriji".

2. Člen 4(1) točka (a) se nadomesti z naslednjim:

"(a) jajc nobenemu drugemu razen zbiralcem, centrom za pakiranje, trgom znotraj pomena člena 2(2)(a), podjetjem živilske industrije, odobrenim v skladu z Direktivo 89/437/EGS in neživilski industriji";

3. V členih 6(1) in 8(3) se izraz "živilska industrija" nadomesti s "podjetja živilske industrije, odobrena v skladu z Direktivo 89/437/EGS".

4. Člen 7(a) se nadomesti z naslednjim:

"(a) minimalni rok trajanja ("uporabno najmanj do".)".

5. Člen 10(1) točka (a) se nadomesti z naslednjim:

"(a) ime ali firma in naslov podjetja, ki je pakiralo jajca ali jih je dalo pakirati; ime, firma ali blagovna znamka, ki jo uporablja to podjetje, in je lahko blagovna znamka, ki jo skupinsko uporablja več podjetij, se lahko prikaže, če ne vsebuje navedbe ali simbola, ki so v nasprotju s to uredbo glede kakovosti ali svežosti jajc, glede načina reje, uporabljene pri njihovi proizvodnji, ali izvora jajc;"

6. Člen 10(1) (e) se nadomesti z naslednjim:

"(e) minimalni rok trajanja ("uporabno najmanj do".), ki mu sledijo priporočila o primernem skladiščenju jajc razreda A, in datum pakiranja za jajca drugih razredov".

7. Člen 10(2) točka (e) se nadomesti z naslednjim:

"(e) navedbe ali simboli, oblikovani za pospeševanje prodaje jajc ali drugih artiklov, pod pogojem, da ni verjetno, da bi te navedbe ali simboli in način, kako so izdelani, zavajali kupca".

8. Člen 13(2) se nadomesti z naslednjim:

"2. v primeru prodaje jajc v razsutem stanju se navede tudi identifikacijska številka pakirnega centra, ki je razvrstil jajca, ali v primeru uvoženih jajc tretja država porekla in minimalni rok trajanja, ki mu sledijo priporočila o primernem skladiščenju".

9. Člen 15(b)(ee) se nadomesti z naslednjim:

"(ee) o datumu pakiranja in minimalni rok trajanja, ki mu sledijo priporočila o primernem skladiščenju za jajca razreda A in datumu pakiranja za jajca drugih razredov".

Člen 2

Komisija določi prehodne ukrepe, potrebne za izvajanje te uredbe, zlasti tiste, ki se nanašajo na uporabo obstoječe embalaže, v skladu s postopkom iz člena 17 Uredbe (EGS) št. 2771/75.

Člen 3

Ta uredba začne veljati 1. decembra 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. septembra 1993

Za Svet

Predsednik

A. Bourgeois

[1] UL L 282, 1.11.1975, str. 49. Uredba, nazadnje spremenjena z Uredbo (EGS) št. 1574/93 (UL L 152, 24.6.1993, str. 1).

[2] UL L 173, 6.7.1990, str. 5.

[3] UL L 212, 22.7.1989, str. 87. Direktiva, nazadnje spremenjena z Direktivo 91/684/EGS (UL L 376, 31.12.1991, str. 38).

[4] UL L 33, 8.2.1979, str. 1. Direktiva, nazadnje spremenjena z Direktivo 91/72/EGS (UL L 42, 15.2.1991, str. 27).

--------------------------------------------------